Н.Б. Лысова: У яго перастварэнні, адпаведна сучасных патрабаванняў! Факультэцкі прынцып арганізацыі ўніверсітэта – бюракратычны па сваёй прыродзе. Павінны быць нейкія больш гнуткія адукацыйныя, даследчыя і праектныя структуры, як тое робіцца за мяжою. І гэтая праблема – вырашальная. Мы ж уступілі ў Балонскі працэс і пачалі рухацца ў патрэбным кірунку. На карысць гэтага гавораць і сучасныя эканамічныя ўмовы, калі трэба шукаць больш эфектыўныя формы арганізацыі навучальнага працэсу і навуковай работы, узаемадзеяння ўніверсітэта са знешнім асяроддзем. Полідысцыплінарнасць, мабільнасць, гнуткасць вось што павінна легчы ў падмурак сапраўднага ўніверсітэта XXI стагоддзя! Трэба глядзець у будучыню і не баяцца яе!